ასანჟი - სკანდალის გმირი
ასანჟის ეკვადორის საელჩოში დარჩენა იქამდე შეუძლია, სადამდეც მოსურვებს.
ბრიტანეთს და ეკვადორს შორის დიპლომატიური ურთიერთობა დაიძაბა გასულ კვირას ბრიტანეთმა ეკვადორს წერილობით მიმარტა, სადაც ნათქვამია, რომ ლონდონმა შესაძლოა გამოიყენოს 1987 წლის აქტი, რომლის საფუძველზეც ასანჟის საელჩოს შიგნით დააპატიმრებენ. ეკვადორმა ამ წერილს მუქარა უწოდა. თავის მხრივ ლონდონმა ეს ბრალდება უარყო. შექმნილმა ვითარებამ ბრიტანეთს და ეკვადორს შორის დიპლომატიური ურთიერთობა დაძაბა. ეკვადორის საელჩოსთან დემონსტრაცია მიმდინარეობს. აქ შეკრებილები, 24 საათის განმავლობაში ფხიზლობენ, რათა ასანჟის საელჩოდან ძალით გამოყვანას ხელი შეუშალონ. ერთერთი დემონსტრანტი ამერიკის ხმას ესაუბრა. -ამბობს ასანჟის მომხრე. ასანჟმა ლონდონში ეკვადორის საელჩოს თავი ორი თვის წინ შეაფარა და პოლიტიკური თავშესაფარი მოითხოვა. მას სურდა თავიდან აერიდებინა შვედეთში მისი ექსტრადირება, სადაც გაუპატიურების და სექსუალური ძალადობის ბრალდებით ელის სასამართლო. ასანჟი აცხადებს, რომ შვედეთში მისი ექსტრადირების შემთხვევაში, მას შეერთებულ შტატებს გადასცემენ, სადაც მას უკვე თავის ვებ-გვერდთან - ვიკილიქსთან დაკავშირებით ელის სასამართლო. როგორც ცნობილია, სწორედ ამ ვებგვერდის საშუალებით ხდებოდა ათასობით ამერიკული საიდუმლო დოკუმენტის გამოქვეყნება. ლონდონელი ადვოკატი ანანდ დუბეი ამერიკის ხმას იმ იურიდიულ დეტალებზე ესაუბრა, რომლის გამოყენებითაც ბრიტანელებს ეკვადორის საელჩოდან ასანჟის ძალით გამოყვანა შეუძლიათ. ამბობს დუბეი. მისი თქმით, ბრიტანეთს საელჩოში შეჭრა მხოლოდ იმ შემთხვევაშო შეეძლება, თუკი ამის უფლებას საერთაშორისო სამართალი მიცემს. ეკვადორის ხელისუფლება აცხადებს, რომ ასანჟის საელჩოში დარჩენა იქამდე შეუძლია, სადამდეც მოსურვებს.